**รายงานการประชุมสภาเทศบาลตำบลชุมพล**

**สมัยสามัญ สมัยที่ 3 ครั้งที่ 2 ประจำปี 2564**

**วันพุธ ที่ 1 กันยายน 2564 เวลา 10.00 น.**

**ณ. ห้องประชุมสภาเทศบาลตำบลชุมพล**

**.................................................................................................**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุนทร ขุนรักษ์ | ประธานสภาฯ | สุนทร ขุนรักษ์ |  |
| 2 | นายโสพล เรืองช่วย | รองประธานสภาฯ | โสพล เรืองช่วย |  |
| 3 | นายบุญทอง เมืองไข่ | สมาชิกสภาฯ | บุญทอง เมืองไข่ |  |
| 4 | นายสมพงค์ หนูเอียด | สมาชิกสภาฯ | สมพงค์ หนูเอียด |  |
| 5 | นายสมปราชญ์ เต็มแก้ว | สมาชิกสภาฯ | สมปราชญ์ เต็มแก้ว |  |
| 6 | นายภูมิใจ สมรรคจันทร์ | สมาชิกสภาฯ | ภูมิใจ สมรรคจันทร์ |  |
| 7 | นายภูวนาท สุภาภาส | สมาชิกสภาฯ | ภูวนาท สุภาภาส |  |
| 8 | นายวงศ์ศักดิ์ วรศรี | สมาชิกสภาฯ | วงศ์ศักดิ์ วรศรี |  |
| 9 | นายจำลอง คงดำ | สมาชิกสภาฯ | จำลอง คงดำ |  |
| 10 | นายวิรัตน์ รามหนู | สมาชิกสภาฯ | วิรัตน์ รามหนู |  |
| 11 | นายจำเนียร เรืองมี | เลขานุการสภาฯ | จำเนียร เรืองมี |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวิโรจน์ บุญยรัตน์ | สมาชิกสภาฯ | วิโรจน์ บุญยรัตน์ | ลาป่วย |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชาติ นิ่มวุ่น | นายกเทศมนตรีตำบลชุมพล | สุชาติ นิ่มวุ่น |  |
| 2 | นายสัมภาส มากคง | รองนายกเทศมนตรีฯ | สัมภาส มากคง |  |
| 3 | นายสมพล ผอมดำ | รองนายกเทศมนตรีฯ | สมพล ผอมดำ |  |
| 4 | นายมนูญ รัตนพันธ์ | เลขานุการนายกฯ | มนูญ รัตนพันธ์ |  |  | โสภณ สำแดง |
| 5 | นายโสภณ สำแดง | ที่ปรึกษานายกเทศมนตรีฯ | โสภณ สำแดง |  |  | วิรัช บุญยัง |
| 6 | นายสัมภาษณ์ เหน็บบัว | ปลัดเทศบาลตำบลชุมพล | สัมภาษณ์ เหน็บบัว |  |
| 7. | นางสุทิสา กุนาพันธ์ | รองปลัดเทศบาล | สุทิสา กุนาพันธ์ |  |
| 8 | นายบรรเจิด ทองชูใจ | หน.สำนักปลัด | บรรเจิด ทองชูใจ |  |
| 9 | นางฐิติพร พ่วงแสง | ผอ.กองคลัง | ฐิติพร พ่วงแสง |  |
| 10 | นางปริยา ขุนชิต | หัวหน้าฝ่ายอำนวยการ | ปริยา ขุนชิต |  |
| 11 | นางวลัยลักษณ์ รองเลื่อน | หน.ฝ่ายบริหารการศึกษา | วลัยลักษณ์ รองเลื่อน |  |
| 12 | นางวัสุญา ขำนุรักษ์ | หน.ฝ่ายปกครอง | วัสุญา ขำนุรักษ์ |  |

/13. นางสาวจันจิรา.......

-2-

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 13 | นางสาวจันจิรา รักร่วม | นักจัดการงานทั่วไป | จันจิรา รักร่วม |  |
| 14 | น.ส.กิตติกานต์ เลิศจรัสพงศ์ | ช่วยเหลืองานประชาสัมพันธ์ | กิตติกานต์ เลิศจรัสพงศ์ |  |
| 15 | นางอุบล ชูเอียด | คนงาน | อุบล ชูเอียด |  |
| 16 | น.ส.ละออง วุ่นแก้ว | จนท.วิเคราะห์ฯ | ละออง วุ่นแก้ว |  |
| 17 | น.ส.รัตย์ติกา ชุมกุล | นักศึกษาฝึกงาน | รัตย์ติกา ชุมกุล |  |

**เริ่มประชุม เวลา 10.00 น**

**เลขานุการสภา** - กล่าวต้อนรับ และ เชิญ ประธานสภาเทศบาลตำบลชุมพล ประธานที่ประชุม

จุดธูปเทียนหน้าโต๊ะหมู่บูชา

**ประธานสภา** - จุดธูปเทียนหน้าโต๊ะหมู่บูชา

- กล่าวเปิดประชุมสภาเทศบาลตำบลชุมพล สมัยสามัญ สมัยที่ 3 ครั้งที่ 2 ประจำปี 2564

และ ดำเนินการประชุมตามระเบียบวาระ ดังนี้

**ระเบียบวาระที่ 1 เรื่อง ที่ประธานแจ้งที่ประชุมทราบ**

**ประธาน สภา** -ขอแจ้งว่า นายวิโรจน์ บุญรัตน์ สมาชิกสภาเทศบาลตำบลชุมพล เขต 2 วันนี้ลาป่วย

**ระเบียบวาระที่ 2 เรื่อง การรับรองรายงานการประชุมครั้งที่แล้ว**

**ประธานสภา** - รับรองรายงานการประชุมสภาเทศบาลตำบลชุมพล สมัยสามัญ สมัยที่ 3

ประจำปี 2564 เมื่อวันศุกร์ที่ 13 สิงหาคม 2564 มีสมาชิกท่านใดจะขอแก้ไขเพิ่มเติมบ้าง

-ถ้าไม่มีการแก้ไขเพิ่มเติมอะไร ก็ขอมติที่ประชุม ในการรับรองรายงานการประชุมครั้งนี้

**ที่ประชุม** มีมติรับรอง 10 เสียง

ลา 1 เสียง

งดออกเสียง 1 เสียง (ประธานสภา)

###### ระเบียบวาระที่ 3 เรื่อง กระทู้ถาม

* ไม่มี -

**ระเบียบวาระที่ 4** **เรื่อง ที่คณะกรรมการที่สภาท้องถิ่นตั้งขึ้น พิจารณาแล้วเสร็จ**

**ประธาน สภา - 4.1 เรื่อง การพิจารณาร่างเทศบัญญัติงบประมาณรายจ่ายงบประมาณ พ.ศ. 2565**

**วาระที่ 2 ขอเชิญเลขานุการสภาฯ ชี้แจงข้อกฎหมาย**

**เลขาสภาฯ** **ข้อกฎหมาย**

1.พระราชบัญญัติเทศบาล พ.ศ. 2496 แก้ไขเพิ่มเติมถึง(ฉบับที่ 13) พ.ศ.2552

2.ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547

(แก้ไขเพิ่มเติมถึง (ฉบับที่ 2) พ.ศ.2554)

**ข้อ ๕๑** ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มี

การแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้

ลงมติเป็นอย่างอื่น

ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว

ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

/ถ้าข้อความ…..

-3-

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก

ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว

การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณา

ข้ออื่นๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้ ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้น

ตามวรรคสามแล้ว ให้ประธานสภาท้องถิ่นส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

**ข้อ ๕๒** การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

**ข้อ ๕๙** การแปรญัตติร่างข้อบัญญัติงบประมาณ จะกระทำได้เฉพาะการขอลดรายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิกสภาท้องถิ่นรับรองเช่นเดียวกับการเสนอญัตติ

คำแปรญัตติให้เสนอล่วงหน้าเป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ ๔๕ วรรคสาม และข้อ ๔๙ วรรคหนึ่ง

**ข้อ ๖๐** ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย เว้นแต่จะได้รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ

**ประธานสภา -** ขอเชิญประธานคณะกรรมการแปรญัตติรายงานความเห็นของ

คณะกรรมการแปรญัตติร่างเทศบัญญัติงบประมาณรายจ่ายประจำปี พ.ศ. 2565

**นายบุญทอง เมืองไข่** - ตาม มติที่ประชุมสภาเทศบาลเทศบาลตำบลชุมพล สมัยสามัญ

**(ประธานคณะกรรมการแปรฯ)**สมัยที่ ๓ ครั้งที่ 1 ประจำปี ๒๕64 เมื่อวันที่ 13 สิงหาคม ๒๕64 ได้มีมติเห็นชอบในหลักการแห่งร่างฯดังกล่าว และได้กำหนดวันแปรญัตติ ร่างเทศบัญญัติงบประมาณรายจ่ายประจำปีงบประมาณ พ.ศ. ๒๕65 จำนวน 3 วัน ในระหว่างวันที่ 17 - 19 สิงหาคม ๒๕64 (ในวันเวลาทำการ)

เวลา ๐8.3๐ น. – ๑6.3๐ น. ณ ห้องประชุมสภาเทศบาลตำบลชุมพล

บัดนี้ตามระยะเวลาที่ได้กำหนดแปรญัตติไว้ ปรากฏว่าไม่มีสมาชิกสภาเทศบาลตำบล

ชุมพลเสนอคำแปรญัตติแต่อย่างใด

คณะกรรมการได้มีการประชุม เมื่อวันที่ 25 สิงหาคม 2564 เวลา 08.30 น.

ปรากฏว่าที่ประชุมไม่มีการแก้ไขเพิ่มเติมแต่อย่างใด

จึงมีมติยืนตามร่างเดิมทุกประการ

/-4- ประธานสภา.......

-4-

**ประธานสภา**  -ดังนั้น ตามที่ประธานคณะกรรมการแปรญัตติ ได้รายงานว่า

ไม่มีสมาชิกสภาเทศบาลตำบลชุมพล เสนอคำแปรญัตติ และ คณะกรรมการ

แปรญัตติได้ยืนตามร่างเดิม จึงขอมติที่ประชุม

- สมาชิกสภาเทศบาลตำบลชุมพล ท่านใด เห็นชอบ ให้ผ่านวาระที่ 2

แห่งร่างเทศบัญญัติงบประมาณ รายจ่ายประจำปี 2565 กรุณายกมือ

**ที่ประชุม** มีมติเห็นชอบ 10 เสียง

ลา 1 เสียง

งดออกเสียง 1 เสียง (ประธานสภา)

**เลขานุการฯ** -สรุปว่า ที่ประชุม เห็นชอบให้ผ่านวาระที่ 2 แห่งร่างเทศบัญญัติงบประมาณ

รายจ่ายประจำปี 2565

**ระเบียบวาระที่ 5 เรื่อง ที่เสนอใหม่**

**ประธานสภา** -**5.1 เรื่อง การพิจารณาร่างเทศบัญญัติงบประมาณรายจ่ายประจำปีงบประมาณ**

**พ.ศ. 2565 วาระที่ 3 ขอเชิญเลขานุการสภาฯ ชี้แจงข้อกฎหมาย**

**เลขาสภาฯ** **ข้อกฎหมาย**

**ข้อ ๕๒** การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

**ประธานสภา** -ตามมติที่ประชุมสภาเทศบาลตำบลชุมพล มีมติเห็นชอบให้ผ่านวาระที่ 2

แห่งร่างเทศบัญญัติงบประมาณ รายจ่ายประจำปี 2565 ไปแล้วนั้น - ขั้นตอนนี้ เป็นการพิจารณาในวาระที่ 3 ขั้นตอนการลงมติ ซึ่งตามระเบียบกระทรวงมหาดไทย

ว่าด้วยข้อบังคับการประชุมสภาท้องถิ่น พ.ศ. 2547 ข้อ 52 ท่านเลขาสภาฯได้แจ้งไปแล้วนั้น

ว่าวาระที่สาม ไม่มีการอภิปราย เว้นแต่ ที่ประชุมสภาท้องถิ่นจะได้ลงมติให้มีการอภิปราย

ถ้ามีเหตุอันสมควรในการพิจารณาวาระนี้

- วันนี้คงไม่มีเหตุอะไรที่สมควรจะมีการอภิปรายอีก ก็จะได้ขอมติที่ประชุมสมาชิกสภาเทศบาลตำบล

ชุมพล ท่านใดเห็นชอบให้ตราเป็นเทศบัญญัติงบประมาณรายจ่ายประจำปี 2565 กรุณายกมือ

**ที่ประชุม** มีมติเห็นชอบ 10 เสียง

ลา 1 เสียง

งดออกเสียง 1 เสียง (ประธานสภา)

**เลขาสภาฯ** - สรุปมติที่ประชุมสภาเทศบาลตำบลชุมพล มีมติเห็นชอบให้ตราเป็นเทศบัญญัติ

งบประมาณรายจ่ายประจำปี 2565 มีมติเห็นชอบ 10 เสียง,ลา 1 เสียง และงดออกเสียง 1 เสียง

(ประธาน)

**ประธานสภา** - เมื่อที่ประชุมมีมติเห็นชอบในวาระที่ 3 แล้ว จะได้เสนอให้ผู้ว่าราชการจังหวัดพัทลุง

พิจารณาให้ความเห็นชอบเพื่อประกาศใช้ต่อไป

**ประธานสภา** -**5.2**  **ญัตติ ขออนุมัติโอนเงินงบประมาณรายจ่ายประจำปีงบประมาณ 2564**

**ของสำนักปลัด**

/ข้อกฎหมาย.....

-5-

**ข้อกฎหมาย**

**1)ระเบียบกระทรวงมหาดไทยว่าด้วยวิธีการงบประมาณของ**

**องค์กรปกครองส่วนท้องถิ่น พ.ศ.2541 แก้ไขเพิ่มเติม (ฉบับที่ 2)**

**พ.ศ.2543**

ข้อ 27 การโอนเงินงบประมาณรายจ่ายในหมวดครุภัณฑ์ ที่ดิน

และ สิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไป

ตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

- ขอเชิญผู้บริหารชี้แจง

**นายกเทศมนตรี** - ขออนุมัติโอนเงินงบประมาณรายจ่ายประจำปี 2564 ดังนี้

1. ขออนุมัติโอนลดงบประมาณ แผนงานบริหารงานทั่วไป งานบริหารทั่วไป หมวดค่าใช้สอย

รายการโครงการค่ายฝึกอบรมประชาธิปไตย ตั้งไว้ 15,000 บาท คงเหลือ 15,000 บาท

ขออนุมัติโอนลด จำนวน 15,000 บาท คงเหลือ 0.00 บาท

2. ขออนุมัติโอนไปตั้งจ่ายเป็นรายการใหม่ แผนงานบริหารงานทั่วไป งานบริหารทั่วไป

หมวดครุภัณฑ์ ประเภทครุภัณฑ์ไฟฟ้าและวิทยุ รายการ ค่าจัดซื้อเครื่องขยายเสียง

ตั้งไว้ 15,000 บาท สำหรับจ่ายเป็นค่าจัดซื้อชุดเครื่องขยายเสียงติดตั้งบนรถยนต์ สำหรับใช้

ในงานประชาสัมพันธ์ประกอบด้วย

1.พาวเวอร์แอมรถยนต์ 1500 W 4 CH 1 ตัว

2.ปรีแอมรถยนต์ มีช่องเสียบไมค์ 1 ตัว

3.ลำโพงฮอน 4 ตัว

4.แผ่นเหล็กติดตั้งโครงหลังคา 1 ชุด

5.สายสัญญาณต่อพ่วง 1 ชุด

**ประธานสภา** - เมื่อสมาชิกได้ทราบรายละเอียดการขอโอนงบประมาณดังกล่าวแล้ว

มีสมาชิกท่านใดจะอภิปราย หรือ สอบถามเพิ่มเติมบ้าง ขอเชิญครับ

- เมื่อสมาชิกได้ทราบรายละเอียดการขอโอนงบประมาณดังกล่าวแล้ว

-เมื่อไม่มีสมาชิกท่านใดจะอภิปราย หรือสอบถามเพิ่มเติมอีก ก็ขอมติที่ประชุม

สมาชิกสภาเทศบาลตำบลชุมพล ท่านใด อนุมัติให้โอนเงินงบประมาณรายจ่าย

ตามญัตติที่นายกเทศมนตรีเสนอ กรุณายกมือครับ

**มติประชุม** มีมติอนุมัติ 10 เสียง

ลา 1 เสียง

งดออกเสียง 1 เสียง (ประธาน)

**เลขานุการสภาฯ** - ที่ประชุมอนุมัติให้โอนงบประมาณตามญัตติที่นายกเทศมนตรีเสนอ

**ระเบียบวาระที่ 6 เรื่องอื่น ๆ**

**ประธานสภา** - 6.1 รายงานผลประเมินการจัดบริหารสาธารณะ ประจำปี 2564

ขอเชิญเจ้าหน้าที่ผู้เกี่ยวข้องชี้แจง

**นายบรรเจิด** - รายงานผลประเมินการจัดบริหารสาธารณะ ประจำปี 2564

**(หัวหน้าสำนักปลัด)** ตามระบบประมวลผลการประเมินมาตรฐานขั้นต่ำการจัดบริการสาธารณะขององค์กรปกครอง

ส่วนท้องถิ่น (อปท.) ประจำปี พ.ศ. 2564 สำนักงานคณะกรรมการการกระจายอำนาจให้แก่

องค์กรปกครองส่วนท้องถิ่น สรุปภาพรวมผลการประเมินฯทุกด้านของเทศบาลตำบลชุมพล รวม

จำนวน 37 ข้อ

* ผ่านค่าเป้าหมายขั้นต่ำ จำนวน 8 ข้อ

/-เท่ากับค่าเป้าหมาย….

-6-

* เท่ากับค่าเป้าหมาย จำนวน 5 ข้อ
* การพัฒนาในอนาคต จำนวน 4 ข้อ
* ไม่มีบริการสาธารณะ 3 ข้อ จำนวน 20 ข้อ

- รายละเอียดตามเอกสารในมือทุกท่านแล้ว

**ประธานสภา** - มีสมาชิกท่านใดจะเพิ่มเติมในส่วนไหนอีกบ้าง เชิญครับ

- เมื่อสมาชิกไม่มีการอภิปรายเพิ่มเติมแล้ว ก็ขอฝากให้ช่วยกันดูแลตนเองในช่วงที่สถานการณ์โควิด

ยังระบาดอยู่ และวัคซีนยังมาไม่ถึง อยากให้ทุกท่านรวมถึงคนพื้นที่ดูแลรักษาสุขภาพให้มากๆ

การ์ดอย่าตกเพื่อป้องกันรักษาตนเองให้ห่างไกลโควิด ขอขอบคุณสมาชิกและผู้เข้าร่วมการประชุม

ทุกท่าน และขอปิดประชุม

**ปิดประชุมเวลา 11.15 น.**

ลงชื่อ ผู้จดรายงานการประชุม

( นายจำเนียร เรืองมี )

เลขานุการสภาเทศบาลตำบลชุมพล

ลงชื่อ ลงชื่อ ลงชื่อ

(นายจำลอง คงดำ) (นายบุญทอง เมืองไข่) (นายวงศ์ศักดิ์ วรศรี)

กรรมการตรวจรายงานการประชุม กรรมการตรวจรายงานการประชุม กรรมการตรวจรายงานการประชุม

ลงชื่อ

( นายสุนทร ขุนรักษ์ )

ประธานสภาเทศบาลตำบลชุมพล